คุณคะคือหนูมีอาการไอก่อนหน้าที่จะัสสะวะแสบขัดและมีเลือดออกคล้ายประจำเดือนแต่เลือดจะออกเฉพาะเวลาปัสสะวะคะเปนออากาแบบนี้ประมาณ1สัปดาห์หนูมีอาการหนาวสั่นหนาวไปถึงกระดูกปวดหลังปวดบริเวณสี่โครงด้านขวาหายใจก็เจ็บคะ
สวัสดีค่ะ อาการปัสสาวะปนเลือด อาจเกิดจาก-กระเพาะปัสสาวะอักเสบ มาด้วยปัสสาวะแล้วเจ็บขัด มีเลือดปน มักเกิดในผู้หญิงได้บ่อยเพราะท่อปัสสาวะสั้น ทำให้เชื้อโรคผ่านเข้าไปได้ง่าย ร่วมกับผู้หญิงมักชอบกลั้นปัสสาวะทำให้มีการหมักหมมของเชื้อในกระเพาะปัสสาวะได้ง่าย-กรวยไตอักเสบ สาเหตุและอาการคล้ายกับกระเพาะปัสสาวะอักเสบ ซึ่งมักมีอาการไข้สูง หนาวสั่นร่วมด้วย-นิ่วในทางเดินปัสสาวะ อาจทำให้ปัสสาวะเป็นเลือด และปวดหลังร้าวลงขาได้-ปัสสาวะมีเลือดจากสาเหตุอื่นๆเช่น เกล็ดเลือดต่ำ เลือดออกมาจากอวัยวะเพศหญิงหรือจากทวารหนักแล้วออกมาปนกับปัสสาวะ แต่ถ้าสังเกตเห็นเลือดเฉพาะตอนปัสสาวะเท่านั้น ก็นึกถึงสาเหตุอื่นๆน้อยค่ะหากมีปัสสาวะเป็นเลือดปนออกมาชัดเจน ปวดบริเวณหลังมาก มีไข้ หนาวสั่น ควรรีบไปพบแพทย์ค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการได้ หากปวดท้องน้อย งดการมีเพศสัมพันธ์ไปก่อน